### Beslutning

Følgende blev valgt:

Danny Jørgensen (V) - stedfortræder Gert Mikkelsen (O).

### Sagsfremstilling

### Resume og sagens baggrund

Indstilling af 1 medlem og 1 personlig suppleant til Skatteankenævn Nordvestsjælland for perioden 1. juli 2022 - 30. juni 2026.

Det er ikke et krav, at de indstillede er medlemmer af Kommunalbestyrelsen, men de skal bl.a.

* være valgbare til Kommunalbestyrelsen
* opfylde habilitets- og decorumkrav, bl.a. at de skal have indgivet selvangivelse og overholdt afdragsordninger om restancer til det offentlige, ligesom de ikke må være medlem af f.eks. Skatterådet
* have kendskab til skatteområdet.

### Indstillinger

Kommunaldirektøren indstiller, at 1 medlemmer og 1 personlig suppleant indstilles til Skatteankenævn Nordvestsjælland for perioden 1. juli 2022 - 30. juni 2026.

### Behandling

Kommunalbestyrelsen.

### Sagsfremstilling

Skatteankenævnene afgør klager over told- og skatteforvaltningens afgørelser vedrørende fysiske personer og dødsboer om bl.a.:

1) Forskudsregistrering af indkomst.

2) Ansættelse af indkomstskat.

Skatteministeren udpeger de indstillede medlemmer og suppleanter.

Lovgrundlaget er Skatteforvaltningsloven § 8, stk. 3 og 4.